הרפורמים דורשים: ספר תורה רפורמי בכותל - אקטואליק
יו"ר נשות הכותל ענת הופמן, פנתה היום ( רביעי) במכתב לרב הכותל, הרב שמואל רבינוביץ', בו היא מבקשת ממנו לאפשר הכנסת ספר תורה רפורמי לתפילת ראש חודש אייר מחר יום חמישי.
נשות הכותל פנו היום ( רביעי) במכתב לרב הכותל, הרב שמואל רבינוביץ', בו הם מבקשים ממנו לאפשר הכנסת ספר תורה רפורמי לתפילת ראש חודש אייר מחר יום חמישי.לדבריה ענת הופמן : "מדובר בספר תורה מיוחד במינו, שעשה דרך ארוכה בין עשרות קהילות בצפון אמריקה ובכל קהילה עבר מאיש לאיש ומאשה לאשה, כשהוא נושא עמו ברכה ותקווה חדשה, להפוך את הקריאה בתורה גם לנחלתן של נשים, שהרי התפילה אינה שלמה ללא קריאה בתורה".
הופמן מוסיפה וכותבת "ספר התורה עתיד להגיע לכותל, בראש חודש תמוז, בלווי משלחת נציגים ונציגות מיהדות העולם, ובתוכן שלוש נערות בנות 12, המבקשות לחגוג בת מצווה בכותל ולקרוא בספר התורה – שיישאו אותו על כפיהן עד לפתח הכותל. בין פברואר ועד יוני 2014 יעבור ספר התורה בין למעלה מ- 40 קהילות יהודיות בצפון אמריקה והתחנה הראשונה שלו בישראל תהיה הכותל המערבי. ספר התורה, שבו נגעו כל כך הרבה ידיים – לאות הבעת הזדהות ותמיכה בתפילה שווה לנשים – מסמל את תמיכתם של יהודי צפון אמריקה ובכוונתו להעביר מסר לממשלת ישראל כי הזכות לתפילה בכותל, כמקום הקדוש ביותר לעם היהודי, היא זכות בסיסית.
ענת הופמן, יו"ר נשות הכותל, "ניתן לומר שנשות הכותל – קבוצה של נשים אורתודוכסיות, קונסרבטיביות ורפורמיות – הפילו את כל המחיצות, גם בין הזרמים בתוך היהדות וגם בין יהדות ישראל ליהדות התפוצות. בזכות חלומן של כל אותן נשים, שבחרו לשלב ידיים בתפילה ובמאבק לשווין בתפילה, תפילת נשים בכותל – כפי שהיא מתקיימת בחודשים האחרונים – מעצבת בישראל מציאות חדשה ונכונה יותר לנשים בכלל ולנשים דתיות בפרט".
גפני במכתב לבנט: "קיים את ההסכם הקואליציוני"